NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IX. volebné obdobie

Číslo: KNR-VVMS-24805/2024

**504a**

# Spoločná správa

**výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov (tlač 504) vo výboroch v druhom čítaní**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre vzdelávanie, vedu, mládež, šport a cestovný ruch ako gestorský výbor podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky o výsledku prerokovania vládneho návrhu zákona.

**I.**

Národná rada Slovenskej republiky uznesením z 30. októbra 2024 č. 611 sa uzniesla prerokovať vládny návrh zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov (tlač 504) vo výboroch v druhom čítanía prideliť ho týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre zdravotníctvo a

Výboru Národnej rady Slovenskej republiky pre vzdelávanie, vedu, mládež, šport a cestovný ruch.

Ako gestorský výbor určila Výbor Národnej rady Slovenskej republiky pre vzdelávanie, vedu, mládež, šport a cestovný ruch a určila lehoty na jeho prerokovanie.

Určené výbory prerokovali predmetný návrh zákona v stanovenej lehote.

Iné výbory o návrhu zákona nerokovali.

**II.**

Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky.

**III.**

**K vládnemu návrhu** zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov (tlač 504) **zaujali výbory** Národnej rady Slovenskej republiky **tieto stanoviská**:

**Ústavnoprávny výbor Národnej rady Slovenskej republiky** v uznesení č. 219 z 21. novembra 2024

a

**Výbor Národnej rady Slovenskej republiky pre zdravotníctvo** v uznesení č. 91 z 19. novembra 2024 **zhodne odporúčajú návrh zákona schváliť**.

**Výbor Národnej rady Slovenskej republiky pre vzdelávanie, vedu, mládež, šport a cestovný ruch** v uznesení č. 55 z 21. novembra 2024 **odporúča** návrh zákona **schváliť s pozmeňujúcimi a doplňujúcimi návrhmi** uvedenými v časti IV. spoločnej správy.

**IV.**

Z uznesení výborov uvedených v III. časti tejto spoločnej správy vyplývajú tieto pozmeňujúce a doplňujúce návrhy:

1. V Čl. I bode 1 § 21 ods. 7 písm. b) sa slová „1. januári 2014“ nahrádzajú slovami „25. auguste 2014“.

Spresnenie účinnosti právneho predpisu v Rumunsku, ktorým sa upravujú nadobudnuté práva pre odborné kvalifikácie rumunských sestier, po odkomunikovaní s rumunskou stranou. Zo samotnej smernice dátum účinnosti nevyplýva.

Výbor NR SR pre vzdelávanie, vedu, mládež, šport a cestovný ruch

**Gestorský výbor odporúča schváliť**

1. V Čl. I bode 2 sa vypúšťajú slová „na základe medzinárodných zmlúv“.

Technická úprava nadpisu v nadväznosti na cieľ nového § 39a a súvisiace spresnenie v bode 3.

Výbor NR SR pre vzdelávanie, vedu, mládež, šport a cestovný ruch

**Gestorský výbor odporúča schváliť**

1. V Čl. I bode 4 § 39a odsek 2 znie:

„(2) Doložka o uznaní stupňa zahraničného vzdelania je elektronický dokument, ktorý obsahuje informáciu o tom, s akým dokladom o vzdelaní je podľa stupňa dosiahnutého vzdelania rovnocenný doklad o vzdelaní vydaný v členskom štáte alebo v treťom štáte.“.

Spresnenie cieľa § 39a tak, aby bolo jednoznačné, že doložka sa má vo všeobecnosti vzťahovať okrem členských štátov aj na všetky tretie štáty bez rozdielu či má Slovenská republika podpísanú bilaterálnu zmluvu so štátom alebo ide o štát, ktorý je zmluvnou stranou medzinárodnej zmluvy o vzájomnom uznávaní rovnocennosti dokladov o vzdelaní.

Výbor NR SR pre vzdelávanie, vedu, mládež, šport a cestovný ruch

**Gestorský výbor odporúča schváliť**

Gestorský výbor odporúča Národnej rade Slovenskej republiky hlasovať o návrhoch uvedených pod bodmi **1 až 3**  spoločnes odporúčaním ich **schváliť.**

**V.**

**Gestorský výbor** na základe stanovísk výborov, vyjadrených v ich uzneseniach uvedených v III. časti tejto spoločnej správy, **odporúča** Národnej rade Slovenskej republiky **vládny návrh zákona,** ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov (tlač 504) **schváliť v znení pozmeňujúcich a doplňujúcich návrhov** uvedených v tejto správe.

**Predmetná spoločná správa výborov** Národnej rady Slovenskej republiky **o výsledku prerokovania vládneho návrhu zákona,** ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov (tlač 504) **vo výboroch** v druhom čítaní **(tlač 504a)** **bola schválená uznesením Výboru** Národnej rady Slovenskej republiky **pre vzdelávanie, vedu, mládež, šport a cestovný ruch (gestorský výbor) z 26. novembra 2024 č. 63.**

Týmto uznesením výbor zároveň poveril spoločného spravodajcu **A. Hambálka** (náhradník poslanec K. Janas), aby na schôdzi Národnej rady Slovenskej republiky informoval o výsledku rokovania výborov, o stanovisku a návrhu gestorského výboru.

Bratislava november 2024

**Paula Puškárová v. r.**

predsedníčka

Výboru NR SR pre vzdelávanie, vedu, mládež,

šport a cestovný ruch